РЕГЛАМЕНТ (ЕО) № 1290/2007 НА КОМИСИЯТА
от 31 октомври 2007 година
относно отменяне на забрана за риболова на атлантическа треска във водите на пролива Скагерак от страна на плавателни съдове под флага на Швеция
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 26, параграф 4 от него,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
като има предвид, че:
(1)
Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността, и по отношение на корабите на Общността във води, за които се изискват ограничения върху улова (3), определя квотите за 2007 г.
(2)
В съответствие с член 21, параграф 2 от Регламент (ЕNО) № 2847/93, на 4 юни 2007 г. Швеция уведоми Комисията, че установява забрана за риболова на атлантическа треска във водите на пролива Скагерак за свои плавателни съдове, считано от 1 юни 2007 г.
(3)
На 21 юни 2007 г. Комисията, в съответствие с член 21, параграф 3 от Регламент (ЕNО) № 2847/93 и член 26, параграф 4 от Регламент (ЕО) № 2371/2002, прие Регламент (ЕО) № 713/2007 относно установяване на забрана за риболова на атлантическа треска във водите на пролива Скагерак от страна на съдове под флага на Швеция или регистрирани на нейна територия, считано от същата дата.
(4)
Според информацията, предоставена на Комисията от шведските власти, все още съществуват количества атлантическа треска от шведската квота във водите на пролива Скагерак. Следователно риболовът на атлантическа треска в тази зона от страна на плавателни съдове под флага на Швеция или регистрирани на нейна територия следва да бъде разрешен.
(5)
Настоящото разрешение следва да влезе в сила на 1 октомври 2007 г., за да е възможен уловът на посочените количества атлантическа треска преди края на настоящата година.
(6)
Регламент (ЕО) № 713/2007 на Комисията следва да се отмени, считано от 1 октомври 2007 г.,
ПРИЕ НАСТОЯЩИЯ РЕГЛАМЕНТ:
Член 1
Отмяна
Регламент (ЕО) № 713/2007 се отменя.
Член 2
Влизане в сила
Настоящият регламент влиза в сила в деня след публикуването му в Официален вестник на Европейския съюз. Прилага се от 1 октомври 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 октомври 2007 година.